અને મેચ હોય એટલે નહાવાનું નહી? શું કામ ? ઇન્ડિયા વર્લ્ડ કપ જીતશે તો શું તમને કંપનીમાં પ્રમોશન આલવામાં આવશે? મેચ હોય એટલે ડ્રોઈંગરૂમમાં અમારે બોલવાનું નહી? એમ ? મેચ હોય એટલે ડ્રોઈંગરૂમમાં કામવાળાએ કચરો નહી કાઢવાનો? એમ ? એમાં ઈંગ્લીશમાં ટપ્પો પડતો નથી તેમાં તો હિન્દી કોમેન્ટરી મુકે છે. મેચ હોય એટલે અમારે કોઈ પ્રશ્નો નહી પૂછવાના? એમ ? બે ટીમો ગ્રીન ડ્રેસ પહેરે તો અમને કેમની ખબર પડે કે કઈ ટીમ કઈ છે? અમને એવી હેન્ડસમ હન્ક્સનાં થોભડા સામે તાકી રહેવાની ટેવ નથી કે મોઢું જોઈને નામ ખબર પડે. અને ધારોકે અમે કંઈ પૂછ્યું તો જવાબ આલવામાં મારા સસરાનું ગયું શું ?